Gjør ABBs ideologi mer sammenhengende enn den er – Document
Av: Hans Rustad	11. september 2012, 10:47
Førsteamanuensis ved Institutt for sammenlignende politikk ved Universitetet i Bergen, Jan Oskar Engene sa i april til forskning.no at kommentatorene måtte passe seg for ikke å lage en mer rasjonell og konsistent sammenheng av Anders Behring Breiviks ideologi enn det er dekning for.
Det er en observasjon som ikke er blitt mindre relevant med tiden. Ikke minst fordi dommen så entydig gjør ABB til en representant for en høyreekstrem subkultur. Men hvor typisk er ABB? Det spørsmålet ble ikke stilt.
Engene er blant de få som har påpekt at ABBs ideologiske utsagn er sprikende og overflatiske. Det er vanskelig å få øye på noen klar rød tråd.
Engene nevner et annet moment, som passer med hva psykiaterne Torgeir Husby og Synne Sørheim påpekte: ABBs kamelon-aktige natur – han endrer seg i takt med omgivelsene og det han føler er forventet av ham. Han omstiller seg.
– Disse gruppene så for seg at terroren ville avsløre statens natur, sier Engene.
Den selvbestaltede forsvareren av det kristne Europa snakket også om martyrdom på en måte som virket direkte inspirert av terror utført av fundamentalistiske muslimer
Det er således ikke bare klipp og lim i Manifestet, det er også klipp og lim når det gjelder impulser fra andre revolusjonære grupper, Engene har festet seg ved. Hybrid-karakteren til ABB er påfallende og det er vanskelig å få øye på noen kjerne.
– Dette gir et egenartet preg. Han argumenter på en slik måte at en lurer på om han er helt med på konsekvensene, sier Engene.
– Men samtidig følger han ikke opp. Han reiser seg når rettens administrator ber om det. Han greier ikke følge opp på de ansatsene han slenger ut. Skulle han virkelig avvist rettens legitimitet burde han opptrådt på en annen måte, sier Engene.
Fjordman har skrevet et essay for Frontpagemagazine.com der han tar opp ABBs mange impulser: han siterer en hel rekke personer, og poenget er at han ikke bare roser folk på høyresiden, også i Manifestet viser han at han har latt seg inspirere at jihadister og islamister. Dette bekrefter hva han sa i retten om al Qaida. Men mediene har bare i liten grad reflektert hans «tverrpolitiske» ekstremisme. Feks. sier han at han ikke har noe mot dannelsen av et islamistisk emirat. Ingen andre på den klassiske høyrefløyen ville støtte noe slikt.
Det plasserer ABB i en egen kategori.
Steven Emerson's Investigative Project on Terrorism (IPT) has analyzed over 1,600 personal names mentioned in Breivik's manifesto2083 — A European Declaration of Independence. IPT's research establishes that quite a few conservative writers are mentioned there, but also many liberals and leftists as well as various Christians and Muslims plus numerous historical figures and writers.